CELEX: C2007/183/32
Language: sl
Date: 2007-08-04 00:00:00
Title: Zadeva C-249/07: Tožba, vložena 23. maja 2007 – Komisija Evropskih skupnosti proti Kraljevini Nizozemski

4.8.2007   
            
            
               SL
            
            
               Uradni list Evropske unije
            
            
               C 183/19
            
         Tožba, vložena 23. maja 2007 – Komisija Evropskih skupnosti proti Kraljevini Nizozemski
   (Zadeva C-249/07)
   (2007/C 183/32)
   Jezik postopka: nizozemščina
   Stranki
   
      Tožeča stranka: Komisija Evropskih skupnosti (zastopnika: M. Konstantinidis in S. B. Noë, zastopnika)
   
      Tožena stranka: Kraljevina Nizozemska
   Predlogi tožeče stranke:
   Tožeča stranka predlaga, naj Sodišče:
   
               —
            
            
               ugotovi, da Kraljevina Nizozemska, s tem da je za ostrige in klapavice, ki so zakonitega porekla iz drugih držav članic in ki spadajo med vrste, ki so na Nizozemskem domače ter so namenjene gojenju v nizozemskih obalnih vodah, uvedla sistem predhodnega dovoljenja, ni izpolnila obveznosti iz členov 28 ES in 30 ES.
            
         
               —
            
            
               Kraljevini Nizozemski naloži plačilo stroškov.
            
         Tožbeni razlogi in bistvene trditve
   Prepoved, v skladu s katero brez predhodne odobritve ni mogoče gojiti klapavic in ostrig s poreklom iz drugih držav članic, kot je predvidena v nizozemski ureditvi, naj bi ovirala trgovino v Skupnosti in dostop klapavic in ostrig, ki izvirajo iz drugih držav članic, na trg.
   Ta nacionalni ukrep naj ne bi bil upravičen.